Alaquàs inaugura el divendres 24 d'abril la Fira del Porrat
23/04/2015

# Alaquàs inaugura el divendres 24 d'abril la Fira del Porrat

*   23/04/2015
*   [Imprimir](#)
*   Compartir
*    https://www.alaquas.org/documento.asp?id\_do=14896

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14896%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inaugura%20el%20divendres%2024%20d%27abril%20la%20Fira%20del%20Porrat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14896/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/14896/23042015img_6974_Form_4.jpg)](https://www.alaquas.org/ficheros/documentos/2015/2/14896/23042015img_6974_Form_10.jpg "<a href='https://www.alaquas.org/ficheros/documentos/2015/2/14896/23042015img_6974_Form_10.jpg' target=_blank><i class='fa fa-external-link' aria-hidden='true'></i>.Alaquàs inaugura el divendres 24 d'abril la Fira del Porrat</a>")

La Penya El Foc 2000 celebra aquest cap de setmana la XV edició de la Festa del Porrat d'Alaquàs

Alaquàs celebra aquest cap de setmana la tradicional Festa del Porrat. L’associació cultural Penya El Foc 2000 i l’Orde Mínima Seglar han organitzat un any més la Fira del Porrat amb diverses activitats per commemorar aquesta festa tradicional en honor a Sant Francesc de Paula, patró d’Alaquàs.

La inauguració tindrà lloc el divendres 24 d’abril a les 21 hores de la nit. La comitiva recorrerà el recinte de la Fira ubicada al parc del Roser i als carrers Antonia Maria de Oviedo, Vicent Andrés Estellés i passatge Amadeu Aguilar i a continuació hi haurà un vi d’honor. A les 22 hores hi haurà una gran batucada pel recinte i a les 22:30 hores començarà la marató de truc.

La inauguració donarà pas a una completa programació en què hi haurà festa als més menuts, jocs tradicionals, sopars populars i el cuinat de les típiques calderes d’arròs amb fesols i naps per a tota la població.

La gran festa per als xiquets i xiquetes tindrà lloc el dissabte a partir de les 11:30 hores. A les 13:30 hores hi haurà una gran globotà, a les 12:45 hores tindrà lloc el lliurament de premis del XV Concurs de dibuix Festa del Porrat i a les 17 hores es celebrarà el XV campionat de truc Festa del Porrat. A les 21:30 hores tindrà lloc el sopar popular.

El diumenge 26 d’abril es celebrarà el tradicional Dia de les Calderes, que seran cuinades pels membres de la Penya del Foc 2000 amb la col·laboració de la colla de cuiners de Massalfassar. Milers de racions d’arròs amb fesols i naps, plat típic de la gastronomia de l’Horta, es repartiran entre la població a partir de les 14 hores de la vesprada. Es tracta d’una de les activitats més populars que a més, compta amb una llarga tradició que va perdre’s durant molts anys però que han recuperat els actuals organitzadors amb gran èxit d’acollida.

La festa finalitzarà per la vesprada després de la tradicional missa i el novenari al que seguirà el trasllat de la imatge de Sant Francesc de Paula a la seua capella, situada al Passatge Amadeu Aguilar. A les 23 hores es realitzarà la Clausura Oficial del Porrat 2015.